बिहारी खाना
बिहारी खाना मुख्यतः, बिहार, झारखंड, पूर्वी उत्तर प्रदेश, बांग्लादेश, गुयाना आ ट्रिनिडाड और टोबैगो में खाईल जाला काहें की एईजा बिहारी लोगन क मौजूदगी बा। बिहारी खाना मुख्यतः शाकाहारी होला काहें की बिहारी समाज बुद्ध आ हिन्दू धर्म क अहिंसा जइसन संस्कार मूल्य से प्रभावित बा ओहिसे इ ज्यादातर लोग अंडा, मुर्गा, माँस मछली नाहीं खाला लो। हालाँकि, एईजा माँस, मुर्गा, अंडा और मछली खईले क परम्परा देखे के मिल जाला, खासकर मछली काहें की एईजा से सोन, गंगा और गंडक जइसन नदी बहेली स।
दूध से बनल व्यंजन जैसे की दही, छाश, घी, लस्सी आ मक्खन एईजा पूरा साल खाईल जाला। बिहारी खाना उत्तर भारतीय खाना से मिलत जुलत होला लेकिन साथे साथ इ अन्य पूर्वी भारत की खाना से प्रभावित लउकेला (जैसे की एपर बंगाली खाना क प्रभाव देखे के मिलेला)। एईजा क खाना तरबूज, बेल क शर्बत जइसन पनीला खान पान की साथ मौसम की अनुसार बदलतो रहेला। कुछ खाना जैसे की सत्तू क पराठा, चोखा, मछली करी और बिहारी कबाब, पोस्ता दाना क हलुआ एईजा क मशहूर खाना ह।
बिहारी थाली[संपादन करीं]
मौसम की हिसाब से बिहारी खाना क थरियो हर 3-4 महिना में बदलत रहेला। लेकिन चावल, रोटी, अचार, चटनी, दाल आ दूध क व्यंजन थोड़ा बदलाव की साथ बनल रहेला।
लोग वनस्पति तेल की साथ सरसों क तेल इस्तेमाल करेला, आ छौंक लगावे खातिर जीरा चाहें पंचफोरन क उपयोग करेला, पंचफोरन में सौंफ, सरसों, मेथी, अजवाइन आ मंगरैल होला। ए खाना क सबसे ख़ास बात एकर धुआँ प भुनल खाना ह। एकर संदर्भ धुँआ से भुनल लाल मारीचा में देख सकेनी जा, जवने क इस्तेमाल खाना में तेज खुशबु भरे खातिर होला। एकर इस्तेमाल चोखा बनवले में होला। चोखा बैंगन/आलू/टमाटर, साथ में चाहें अकेले भुज के मसल के बनेला।
परम्परागत खाना[संपादन करीं]
- कढ़ी बरी[1] – एमें बेसन क छानल पकौड़ी बेसन और दही में डारके कढ़ी बनेला, आमतौर प इ भात की साथ खाइल जाला।
- खिचड़ी[2] – एमें चावल, दाल और कई तरह क सब्जी डाल के बनावल जाला, एमें घी क तड़का लगावल जाला।
- घुगनी – इ काला चना क बनेला, पानी में भिगो के एके कड़ाही में सरसों की तेल में भुज लिहल जाला। एमें सील पर पिसल हर तरह क गरम मसाला डराला।
- पिठ्ठा – इ मोमो नियर होला, इ स्वाद में मीठ चाहें नमकीन हो सकेला।
- सत्तू – इ भुजल चना, केराई पिस के बनेला। एके दूध चाहें पानी की साथ सान के खाईल जाला।
- लिट्टी – एमें सत्तू, बारीक कटल प्याज, हरियर मरीचा, धनिया, निम्बू आटा में भर के बारबेक्यू प सेंक के बनेला। इ घी, दही, चोखा और बैंगन भर्ता की साथ खूब बढ़िया लागेला।
शाकाहारी खाना[संपादन करीं]
माँसाहारी खाना[संपादन करीं]
बिहारी माँसाहारी स्वाद क जिक्र मौलाना अबुल कलाम आजाद की संस्मरण में मिलेला, उनकी अनुसार इ खूब स्वाद वाला रहे। बिहारी लोग बिहारी कबाब खातिर खूब मशहूर ह, जवन की एगो माँसाहारी खाना ह। इ व्यंजन मुख्यतः मटन क बनेला और एके रोटी, परौठा चाहें भात की साथ खाइल जाला। चम्पारण क्षेत्र एकर मटन क ग्रिल पर बनल ताश नांव की व्यंजन खातिर खासा मशहूर बा।
संदर्भ[संपादन करीं]
- ↑ "बावर्ची, भारतीय खाद्य व्यंजनों, भारतीय पाक कला व्यंजनों, शाकाहारी व्यंजनों, गैर शाकाहारी व्यंजनों". बावर्ची.कॉम. पहुँचतिथी 2012-10-18.
- ↑ "बावर्ची, भारतीय खाद्य व्यंजनों, भारतीय पाक कला व्यंजनों, शाकाहारी व्यंजनों, गैर शाकाहारी व्यंजनों". बावर्ची.कॉम. पहुँचतिथी 2012-10-18.
- ↑ "बावर्ची, भारतीय खाद्य व्यंजनों, भारतीय पाक कला व्यंजनों, शाकाहारी व्यंजनों, गैर शाकाहारी व्यंजनों". बावर्ची.कॉम. पहुँचतिथी 2012-10-18.
- ↑ "बावर्ची, भारतीय खाद्य व्यंजनों, भारतीय पाक कला व्यंजनों, शाकाहारी व्यंजनों, गैर शाकाहारी व्यंजनों". बावर्ची.कॉम. पहुँचतिथी 2012-10-18.
- ↑ "बावर्ची, भारतीय खाद्य व्यंजनों, भारतीय पाक कला व्यंजनों, शाकाहारी व्यंजनों, गैर शाकाहारी व्यंजनों". बावर्ची.कॉम. पहुँचतिथी 2012-10-18.
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva hne_Deva bho_Deva bho_Deva bho_Deva bho_Deva bho_Deva